Vuonna 2006 Bakulin sijoittui viidenneksi Göteborgin EM-kilpailuissa 20 kilometrin kävelyssä. Hän saavutti Barcelonan EM-kilpailuissa 2010 50 kilometrin kävelyssä pronssia ajalla 3.43.26. Daegun MM-kilpailuissa 2011 hän voitti alun perin 50 kilometrin kävelyn ajalla 3.41.24 ja Lontoon kesäolympialaisissa vuonna 2012 hän sijoittui kuudenneksi ajalla 3.38.55. Molemmat suoritukset kuitenkin hylättiin dopingin käytön vuoksi.